钦定古今图书集成/明伦汇编/闺媛典/第032卷 > 胡长命妻张氏
## 钦定古今图书集成/明伦汇编/闺媛典/第032卷 > 胡长命妻张氏

按《魏书列女传》：乐部郎胡长命妻张氏，事姑王甚谨。
太安中，京师禁酒，张以姑老且患，私为酝，为有司所
纠。王诣曹自告曰：“‘老病须酒私酿，王所为也’。张氏曰：
‘姑老抱患，张主家事，姑不知酿，其罪在张主’。”司疑，其
罪不知所处。平原王陆丽以状奏，高宗义而赦之。